Roman Schatz pahoittelee kirjan kannen kuvaa - Viihde - Ilta-Sanomat
Roman Schatz: tämän takia istuin alasti Suomen lipun päällä
Kirjailija, toimittaja Roman Schatz ihmettelee vanhasta kirjankannesta noussutta kohua.
Julkaistu: 21.5.2012 11:41
Kirjailija Roman Schatzin vanhasta kirjankannesta on noussut kohu.
Iltalehti uutisoi kohusta, joka syntyi Der König von Helsinki -kirjan kannesta, jossa kirjailija Roman Schatz http://www.iltasanomat.fi/haku/?search-term=Roman%20Schatzistuu frankfurtilaisessa saunassa alastomana Suomen lipun päällä. Schatz kertoo Ilta-Sanomille kohukuvan taustoista.
- Yritin selittää Frankfurtissa kirjan saksalaiselle kustantajalle, että osoittaa huonoa makua laittaa vanha, alaston mies istumaan Suomen lipun päälle. Päätös oli kuitenkin lopulta kustantajan kädessä, Schatz sanoo Ilta-Sanomille.
- Myönnän heti, että kansi on tyhmän näköinen ja osoitus huonosta mausta ja olen pahoillani. 25 vuotta Suomessa asunut Schatz toivoo, ettei kukaan usko hänen halunneen loukata ketään kannen kuvalla.
- Jos todella haluaisin provosoida suomalaisia, niin en kai olisi asunut täällä 25 vuotta ja hankkinut Suomen passia, Schatz ihmettelee.
Iltalehden mukaan yksi keskustelupalstalle kirjoittanut on sanonut tehneensä kuvasta rikosilmoituksen Suomen lipun häpäisynä. Schatz ei usko rikosilmoituksen menevän läpi, mutta jos näin kävisi, löytyy asialle myös valoisa puoli.
- Täytyy toivoa, että joudun rosikseen, jotta olen esillä kaikissa medioissa. Otan tästä kaiken irti ja myyn satoja tuhansia kirjoja, Schatz nauraa.
Der König von Helsinki on saksannus WSOY:n vuonna 2006 julkaisemasta kirjasta Rakasta Minut, jonka kansi on täysin erilainen, kuin saksalaisen Eichborn-kustantamon versiossa. Eichborn julkaisi kirjan saksaksi vuonna 2008. Kustantamo teki viime vuonna konkurssin.